Συντεταγμένες: 48°52′48″N 2°19′48″E﻿ / ﻿48.88000°N 2.33000°E﻿ / 48.88000; 2.33000

Το **Μουσείο** **Γκυστάβ Μορώ** (γαλλικά: Le musée Gustave-Moreau) είναι ένα γαλλικό Εθνικό μουσείο τέχνης αφιερωμένο στα έργα του συμβολιστή ζωγράφου Γκυστάβ Μορώ (1826-1898). Βρίσκεται στη συνοικία Σαιν-Ζωρζ του 9ου διαμερίσματος του Παρισιού, στο κέντρο της Νουβέλ Ατέν, στην οδό Ροσφουκώ 14, στο παλιό εργαστήριο του καλλιτέχνη, ο οποίος το κληροδότησε στο γαλλικό κράτος το 1897 για να διατηρηθούν και να εκτίθενται εκεί τα έργα του. Το μουσείο άνοιξε το 1903.

Σήμερα το μουσείο περιλαμβάνει σχέδια του Μορώ, πίνακες ζωγραφικής, ακουαρέλες και γλυπτά.

Περιγραφή
---------

Το διαμέρισμα του Μορώ
Το μουσείο Γκυστάβ Μορώ ήταν αρχικά η κατοικία του Μορώ, ο οποίος από το 1895 μετέτρεψε το ισόγειο σε στούντιο και μουσείο των έργων του, με το διαμέρισμά του να παραμένει στον πρώτο όροφο.

Το κτήριο έχει τρεις ορόφους που συνδέονται με εσωτερική σκάλα. Από τα έξι μικρά δωμάτια στο ισόγειο που έχουν θέα στον κήπο, τέσσερα δωμάτια είναι διακοσμημένα με σχέδια και σκίτσα του καλλιτέχνη και ένα είναι αφιερωμένο σε Ιταλούς ζωγράφους. Το διαμέρισμα του πρώτου ορόφου περιλαμβάνει την τραπεζαρία, το υπνοδωμάτιο, το καθιστικό και την βιβλιοθήκη-γραφείο του καλλιτέχνη και υπενθυμίζει στους επισκέπτες του μουσείου την παλιά του χρήση ως κατοικία της οικογένειας Μορώ. Ο δεύτερος όροφος διαθέτει ένα μεγάλο στούντιο και ο τρίτος όροφος διαθέτει δύο αίθουσες μεγαλύτερων διαστάσεων. 

Το μουσείο διατηρεί συνολικά περίπου 14.000 έργα, το σύνολο περίπου των οποίων εκτίθεται, περίπου 850 πίνακες ζωγραφικής, 350 ακουαρέλες, περισσότερα από 13.000 σχέδια και 15 γλυπτά.

Μετά την αποκατάσταση του κτηρίου, το διαμέρισμα του ζωγράφου άνοιξε για το κοινό το 1991 και η αίθουσα υποδοχής του, που ανακαινίστηκε το 2003, είναι επίσης επισκέψιμη.

Το 2015, το μουσείο ανακαινίστηκε πάλι και άνοιξε εκ νέου μετά από ένα χρόνο εργασιών, οι οποίες περιελάμβαναν την αναπαλαίωση του ισογείου στην αρχική του κατάσταση, καταφέρνοντας να διατηρήσει όλη τη μαγεία της αρχικής του ατμόσφαιρας.

Μεταξύ των εκθεμάτων βρίσκονται οι πίνακες του Γκυστάβ Μορώ: *Δίας και Σεμέλη* (1895), *Χίμαιρα* (1884), *Ο χορός της Σαλώμης* (1871) και *Η επιστροφή των Αργοναυτών* (1891-97).

Το 2017, δημιουργήθηκε ένα νέο Ίδρυμα, το οποίο συνένωσε το Μουσείο Γκυστάβ Μορώ και το Mουσείο Ζαν-Ζακ Ενέρ.

Πίνακες
-------

* Έργα στο Μουσείο Γκυστάβ Μορώ
* Δίας και Σεμέλη, 1894-95*Δίας και Σεμέλη*, 1894-95
* Ο χορός της Σαλώμης, 1871*Ο χορός της Σαλώμης,* 1871
* Προμηθέας, 1868*Προμηθέας*, 1868
* Ο θρίαμβος του Αλεξάνδρου επί του Πώρου, μεταξύ 1873 και 1890*Ο θρίαμβος του Αλεξάνδρου επί του Πώρου*, μεταξύ 1873 και 1890
* Οι μονόκεροι, 1888*Οι μονόκεροι,* 1888

Δείτε επίσης
------------

* Κατάλογος έργων του Γκυστάβ Μορώ

Παραπομπές
----------

1. 1 2  «base Mérimée» (Γαλλικά) Υπουργείο Πολιτισμού της Γαλλίας.
2. ↑  (Γαλλικά) *Muséofile*. Υπουργείο Πολιτισμού της Γαλλίας.
3. ↑ . «culturepassport.co/musee-gustave-moreau/».
4. ↑ . «offi.fr/expositions-musees/gustave-moreau-2432.html».
5. ↑ . «en.parisinfo.com/paris-museum-monument/71431/Musee-national-Gustave-Moreau».
6. ↑ . «timeout.com/paris/en/museums/musee-national-gustave-moreau».
7. ↑ . «turbopass.com/paris/musee-gustave-moreau.html».
8. ↑ . «legifrance.gouv.fr/».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο Γκυστάβ Μορώ** |

* Η ιστοσελίδα του μουσείου γαλλικά, αγγλικά
* Βίντεο στο youtube

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143831567
* LCCN: n50055365
* ISNI: 0000 0001 2174 9756
* SUDOC: 026548194
* BNF: cb11877498g (data)
* ICCU: IEIV012404

 |

 |